b'\n_START_ARTICLE_\nNad\xc5\xbed\n_START_PARAGRAPH_\nNad\xc5\xbed ali Ned\xc5\xbed (arabsko \xd9\x86\xd8\xac\xd8\xaf\xe2\x80\x8e: Na\xc7\xa7d, planota) je osrednja regija Arabskega polotoka, ki v celoti spada v Saudovo Arabijo. Upravno je razdeljena na pokrajine Kasim, Hail, Riaad in dele vzhodne pokrajine._NEWLINE_Nadmorska vi\xc5\xa1ina Nad\xc5\xbeda je 762-1512 m. Najvi\xc5\xa1ji je zahodni del planote, ki se postopoma spu\xc5\xa1\xc4\x8da proti vzhodu. V vzhodnih delih, ki so zgodovinsko bolj znani kot al-Jamama, je v oazah ve\xc4\x8d naselij z razvitim poljedelstvom in trgovino. Zahodni deli so od nekdaj slabo naseljeni, predvsem z nomadskimi Beduini._NEWLINE_Najve\xc4\x8dje mesto v regiji je Riad, ki je hkrati najve\xc4\x8dje mesto v dr\xc5\xbeavi in njena prestolnica. Po ocenah iz leta 2009 ima mesto ve\xc4\x8d kot 4.700.000 prebivalcev. Druga ve\xc4\x8dja mesta so Buraida (505.845 prebivalcev, 2005.), Unaiza (138.351 prebivalcev, 2005.) in Ar (116.164 prebivalcev, 2005.).'